לורה אלברטה לינטון

לורה אלברטה לינטון (באנגלית: Laura Alberta Linton; 8 באפריל 1853 – 1 באפריל 1915) הייתה כימאית ורופאה אמריקאית.

== ראשית חייה וחינוך ==
לינטון נולדה במחוז מאהונינג, אוהיו, ב-8 באפריל 1853. היא בתם הבכורה של ג'וזף וכריסטינה לינטון שהיו קוויקרים. המשפחה עסקה בחקלאות באוהיו, פנסילבניה וניו ג'רזי לפני שהתיישבה במחוז וואבאשה, מינסוטה.<ref name=":1"></ref> לינטון סיימה את בית הספר של Winona בשנת 1872,<ref name="willard"></ref> והמשיכה ללמוד באוניברסיטת מינסוטה, ושם סיימה תואר ראשון בכימיה.<ref name="willard" />

== קריירה ==
=== קריירה בכימיה ===
במהלך השנה האחרונה שלה בקולג', לינטון ניתחה דגימות של מינרל מהחוף הצפוני של אגם סופיריור שנאספו על ידי המורים שלה, סטיבן פארנום פקהאם וכריסטופר וו. הול. המינרל היה דומה לתומסוניט , אך לינטון מצאה מאפיינים פיזיקליים ייחודיים, וביניהם מבנה גבישי וצבע. כאשר פרסמו את תיאור המינרל, פקהאם והול קבעו שהוא סוג מיוחד, וקראו לו על שמה לינטוניט כהוקרה ל"מאמץ והמיומנות הסבלנית של לינטון".<ref name=":0"></ref>

לאחר שסיימה את לימודיה, לינטון לימדה שנתיים בבית ספר תיכון בלייק סיטי, מינסוטה. לאחר מכן בילתה לינטון שנתיים בפרובידנס, רוד איילנד, וסייעה שם לפקהאם בכתיבת הדו"ח שלו על "הייצור, הטכנולוגיה והשימושים של נפט ומוצריו" עבור מפקד האוכלוסין של ארצות הברית ב-1880.<ref name=":0" /> ב"מכתב ההגשה" של הדו"ח, פקהאם מודה ללינטון, "אשר להישגיה המגוונים אני חב על רבים מהתרגומים והאיורים המוסיפים שלמות וקישוט ליצירה..."<ref name="peckham"></ref>

בשנת 1882, לינטון למדה כימיה במכון הטכנולוגי של מסצ'וסטס במשך שני סמסטרים<ref name=":1" /> אך לא השלימה את הלימודים לתואר שני.<ref name=":1" /> בעשר השנים הבאות לימדה לינטון בבית הספר התיכון המרכזי של מיניאפוליס במיניאפוליס, מינסוטה, כראשת המחלקה המדעית.<ref name=":1" />

בסביבות 1894, לינטון חזרה למחקר כימי, במיוחד לחקר אספלטום<ref>ראה קישורים חיצוניים</ref>. היא השיגה דגימות למחקרה מפקהאם, שהיה קשור לחברת ה־Union Oil Company of California. בשנים 1895–1896 לינטון למדה באוניברסיטת מישיגן, אך לא קיבלה תואר.<ref name=":1" /> עבודתה על אספלטום הופיעה בשני מאמרים שפורסמו על ידי האגודה האמריקנית לכימיה ב-1894 וב-1896. היא זכתה להערכה בזכות עבודתה האנליטית הקפדנית, בהירות הצגת הממצאים והחשיבות המסחרית של המחקר.<ref name=":1" /> מאמר שלישי, שנכתב יחד עם פקהאם, הופיע גם הוא ב-1896 והיה הבסיס לעדות מומחים שניתנה בתביעה חשובה.<ref name=":0" />

=== קריירה ברפואה ===
לאחר מכן עזבה לינטון את תחום הכימיה ופתחה בקריירה ברפואה.

מ-1895 עד 1900, לינטון הייתה עוזרת מחקר בפיזיולוגיה ובכימיה פיזיולוגית באוניברסיטת מינסוטה וקיבלה תואר MD ממוסד זה בשנת 1900.<ref name=":1" />

מיד לאחר סיום הלימודים קיבלה לינטון משרה בבית החולים רוצ'סטר, במקומה של אחותה שרה, שבריאותה הייתה לקויה. לינטון עבדה בבית החולים בחמש עשרה השנים האחרונות לחייה. היא תרמה שתי תרומות משמעותיות לבית החולים. ראשית, היא העבירה קורס לאחיות על עקרונות התזונה; שנית, לינטון הקימה תוכנית למטופלות חולות נפש, שבמסגרתה הן הועסקו בעבודת רקמה ומלאכת יד. זו הייתה אחת מתוכניות האשפוז הראשונות אי פעם שהשתמשו בריפוי בעיסוק.<ref name=":1" />

לינטון הייתה חברה באיגוד האמריקאי לקידום המדע ובאגודה לקידום נשים.<ref name=":1" />

== אחרית ימיה ומותה ==
לינטון מתה ב-1 באפריל 1915 ברוצ'סטר, מינסוטה.<ref name=":1" />

== פרסומים נבחרים ==
<div class="mw-content-ltr">
* 
* 
* 
</div>

== קישורים חיצוניים ==

* 

== הערות שוליים ==

קטגוריה:בוגרי אוניברסיטת מישיגן
קטגוריה:רופאות אמריקאיות במאה ה-20
קטגוריה:מדעניות אמריקאיות במאה ה-19
קטגוריה:כימאיות אמריקאיות
קטגוריה:ילידי 1853
קטגוריה:נפטרים ב-1915